phoneee/thai-legal-corpus huggingface dataset:
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๕๘/๒๕๕๒)[๑] อาศัยอำนาจตามความในมาตรา ๖๒ วรรคสามแห่งพระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัทไทยน้ำทิพย์ จำกัด ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๑๙๓/๒๕๕๒ ลงวันที่ ๒๒ กันยายน๒๕๕๒ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาจุกจีบทำด้วยเหล็กเป็นรูปวงกลม ขนาดเส้นผ่าศูนย์กลาง ๒.๖ เซนติเมตรพื้นฝาสีเขียวตรงกลางฝามีอักษรภาษาอังกฤษ สัญลักษณ์ และรูปใบไม้สีขาว คำว่า ข้างอักษร a มีอักษรภาษาอังกฤษสีขาว คำว่า Rอยู่ในวงกลมขอบเส้นสีขาวเหนือ คำว่า มีสัญลักษณ์และอักษรภาษาอังกฤษสีขาว คำว่า © 2009The Coca-Cola Companyใต้ คำว่า มีอักษรภาษาไทยและตัวเลขสีขาว คำว่า น้ำหวานกลิ่นฟรุ๊ตพันช์ปริมาตรสุทธิ 422 ซม.3 ด้านข้างฝาโดยรอบพื้นสีเขียวมีอักษรภาษาไทยตัวเลขและสัญลักษณ์สีขาว คำว่า น้ำตาล 14%แต่งกลิ่นเลียนธรรมชาติ ใช้วัตถุกันเสีย เจือสีสังเคราะห์ บริษัท ไทยน้ำทิพย์จำกัด 214 หมู่ 5 ถ.วิภาวดีรังสิต หลักสี่ กรุงเทพฯ มีตัวเลขสีเขียว52-1-07824-1-0005 อยู่ในกรอบ อย. พื้นสีขาว ขอบฝาโดยรอบสีบรอนซ์เงินประกาศณ วันที่ ๑๘ ธันวาคม พ.ศ. ๒๕๕๒ศศิโสภาเกียรติวัฒน์ผู้เชี่ยวชาญเฉพาะด้านวิชาการสรรพสามิตรักษาราชการแทนผู้อำนวยการสำนักมาตรฐานและพัฒนาการจัดเก็บภาษี๑ ปฏิบัติราชการแทนอธิบดีกรมสรรพสามิตปริยานุช/ผู้จัดทำ๒๔กุมภาพันธ์ ๒๕๕๓นันท์นภัสร์/ตรวจ๒๔กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนที่ ๒๙ ง/หน้า ๔๖/๑๘ กุมภาพันธ์ ๒๕๕๓
ประกาศมหาวิทยาลัยเทคโนโลยีราชมงคลพระนครประกาศมหาวิทยาลัยเทคโนโลยีราชมงคลพระนครเรื่องอัตราค่าบำรุงการศึกษา ค่าลงทะเบียน และค่าธรรมเนียมการศึกษาในการจัดการศึกษาระดับปริญญาตรี[๑] โดยที่มหาวิทยาลัยเทคโนโลยีราชมงคลพระนครเห็นสมควรกำหนดอัตราค่าบำรุงการศึกษาค่าลงทะเบียนและค่าธรรมเนียมการศึกษาในการจัดการศึกษาระดับปริญญาตรีให้สอดคล้องกับโครงสร้างการแบ่งส่วนราชการที่จัดตั้งขึ้นใหม่อาศัยอำนาจตามความในข้อ๔ แห่งระเบียบมหาวิทยาลัยเทคโนโลยีราชมงคลพระนครว่าด้วยการเก็บเงินค่าบำรุงการศึกษา ค่าลงทะเบียนและค่าธรรมเนียมการศึกษาระดับปริญญาตรี พ.ศ. ๒๕๔๙ มหาวิทยาลัยเทคโนโลยีราชมงคลพระนครจึงกำหนดอัตราค่าบำรุงการศึกษา ค่าลงทะเบียน และค่าธรรมเนียมการศึกษาที่จะเรียกเก็บจากนักศึกษาในระดับปริญญาตรีที่เข้าศึกษาตั้งแต่ปีการศึกษา ๒๕๕๐ ดังนี้ข้อ ๑ ค่าบำรุงการศึกษา๑.๑คณะครุศาสตร์อุตสาหกรรม คณะเทคโนโลยีคหกรรมศาสตร์คณะเทคโนโลยีสื่อสารมวลชนคณะบริหารธุรกิจ คณะวิทยาศาสตร์และเทคโนโลยีคณะศิลปศาสตร์ประยุกต์ และคณะอุตสาหกรรมสิ่งทอและออกแบบแฟชั่นภาคปกติและภาคพิเศษ ภาคการศึกษาละ ๕,๐๐๐ บาทภาคฤดูร้อน ๒,๕๐๐ บาท๑.๒ คณะวิศวกรรมศาสตร์หลักสูตรวิศวกรรมศาสตร์ภาคปกติและภาคพิเศษ ภาคการศึกษาละ ๖,๐๐๐ บาทภาคฤดูร้อน ๓,๐๐๐ บาทหลักสูตรอุตสาหกรรมศาสตร์และหลักสูตรสถาปัตยกรรมศาสตร์ภาคปกติและภาคพิเศษ ภาคการศึกษาละ ๕,๐๐๐ บาทภาคฤดูร้อน ๒,๕๐๐ บาทข้อ ๒ ค่าลงทะเบียนหน่วยกิตบรรยาย หน่วยกิตละ ๑๕๐ บาทหน่วยกิตปฏิบัติ หน่วยกิตละ ๒๐๐ บาทข้อ ๓ ค่าธรรมเนียมการศึกษา๓.๑ ค่าระเบียบการและใบสมัครสอบคัดเลือก ๑๐๐ บาท๓.๒ ค่าสมัครสอบคัดเลือก ๒๐๐ บาท๓.๓ ค่าตรวจโรคและเอ็กซเรย์ ๒๐๐ บาท๓.๔ ค่าขึ้นทะเบียนเป็นนักศึกษา ๕๐๐ บาท๓.๕ ค่าสอบพิเศษวิชาละ ๑๐๐ บาท๓.๖ ค่าใบรายงานผลการศึกษา ชุดละ ๕๐ บาท๓.๗ ค่าขึ้นทะเบียนบัณฑิต ๑,๐๐๐ บาท๓.๘ ค่ารักษาสภาพการเป็นนักศึกษาภาคการศึกษาละ ๓๐๐ บาท๓.๙ ค่าเปลี่ยน เพิ่ม ลดรายวิชา ครั้งละ ๕๐ บาท๓.๑๐ ค่าลงทะเบียนช้ากว่ากำหนด วันละ ๕๐ บาทแต่ไม่เกิน ๕๐๐ บาท (ไม่รวมวันหยุดราชการ)๓.๑๑ ค่าทำบัตรประจำตัวนักศึกษาใหม่ ๑๐๐ บาท๓.๑๒ ค่าคืนสภาพกลับเข้าเป็นนักศึกษาใหม่ ๓๐๐ บาท๓.๑๓ ค่าใบแทนหนังสือรับรอง ฉบับละ ๕๐ บาท๓.๑๔ ค่าหนังสือรับรอง ฉบับภาษาอังกฤษ ฉบับละ ๕๐ บาท๓.๑๕ ค่าใบแทนปริญญาบัตร ฉบับละ ๕๐๐ บาท๓.๑๖ ค่าบำรุงห้องสมุด ภาคการศึกษาละ ๒๐๐ บาท(ยกเว้นการเก็บในภาคฤดูร้อน)๓.๑๗ ค่าบริการการใช้คอมพิวเตอร์ภาคการศึกษาละ ๕๐๐ บาท(ยกเว้นการเก็บในภาคฤดูร้อน)ข้อ ๔ การเรียกเก็บเงินจากนักศึกษาระดับปริญญาตรีที่เข้าศึกษาก่อนปีการศึกษา๒๕๕๐ ให้เป็นไปตามประกาศมหาวิทยาลัยเทคโนโลยีราชมงคลพระนคร เรื่องอัตราค่าบำรุงการศึกษาค่าลงทะเบียนและค่าธรรมเนียมการศึกษาในการจัดการศึกษาระดับปริญญาตรี ลงวันที่ ๑๘พฤษภาคม พ.ศ. ๒๕๔๙ จนกว่าจะสำเร็จการศึกษาประกาศ ณ วันที่ ๒๘กุมภาพันธ์ พ.ศ. ๒๕๕๐ดวงสุดา เตโชติรสอธิการบดีมหาวิทยาลัยเทคโนโลยีราชมงคลพระนครมณฑิตา/ผู้จัดทำ๑๔ กุมภาพันธ์ ๒๕๕๔วิภา/ตรวจ๑๐ มิถุนายน ๒๕๕๔[๑] ราชกิจจานุเบกษาเล่ม ๑๒๔/ตอนพิเศษ ๘๒ ง/หน้า ๔๑/๙ กรกฎาคม ๒๕๕๐
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๘/๒๕๕๐)[๑] อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิตพ.ศ. ๒๕๒๗อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของ บริษัทสามเสนบริวเวอรี่ จำกัด ดังต่อไปนี้ข้อ ๑ เครื่องหมายแสดงการเสียภาษีจดทะเบียน ตามทะเบียนที่พนักงานเจ้าหน้าที่ได้รับจดไว้เลขที่ ๐๐๕/๒๕๕๐ ลงวันที่ ๒๐ กุมภาพันธ์ ๒๕๕๐ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยพลาสติก เป็นรูปวงกลม ขนาดเส้นผ่าศูนย์กลาง ๒.๗๘ เซนติเมตร พื้นฝาสีแดง ตรงกลางฝามีอักษรภาษาอังกฤษสีขาวคำว่า ใต้คำว่า มีอักษรภาษาอังกฤษสีขาวคำว่า เหนือคำว่า มีรูปวงกลมสีขาวและมีวงแหวนสีขาวล้อมรอบถัดออกมาโดยรอบมีอักษรภาษาไทยและตัวเลขสีขาวคำว่า บริษัทสามเสนบริวเวอรี่ จำกัด เครื่องดื่มพร้อมดื่ม ตรา บีอิ้ง ไฟน์ ปริมาตรสุทธิ 350มล.ข้อ ๒ เครื่องหมายแสดงการเสียภาษีจดทะเบียน ตามทะเบียนที่พนักงานเจ้าหน้าที่ได้รับจดไว้เลขที่ ๐๐๖/๒๕๕๐ ลงวันที่ ๒๐ กุมภาพันธ์ ๒๕๕๐ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยพลาสติก เป็นรูปวงกลม ขนาดเส้นผ่าศูนย์กลาง ๒.๗๘ เซนติเมตร พื้นฝาสีฟ้า ตรงกลางฝามีอักษรภาษาอังกฤษสีขาวคำว่า ใต้คำว่า มีอักษรภาษาอังกฤษสีขาว คำว่า เหนือคำว่า มีรูปวงกลมสีขาวและมีวงแหวนสีขาวล้อมรอบถัดออกมาโดยรอบมีอักษรภาษาไทยและตัวเลขสีขาวคำว่า บริษัทสามเสนบริวเวอรี่ จำกัด เครื่องดื่มพร้อมดื่ม ตรา บีอิ้ง บูส ปริมาตรสุทธิ 350มล.ประกาศณ วันที่ ๒๖ มีนาคม พ.ศ. ๒๕๕๐นิรมลหนูคงผู้อำนวยการกองรายได้ปฏิบัติราชการแทนอธิบดีกรมสรรพสามิตวัชศักดิ์/ผู้จัดทำ๑๗พฤษภาคม ๒๕๕๐[๑]ราชกิจจานุเบกษา เล่ม ๑๒๔/ตอนที่ ๔๐ ง/หน้า ๑๙/๑๐ พฤษภาคม ๒๕๕๐
กฎกระทรวงกฎกระทรวงฉบับที่ ๔ (พ.ศ. ๒๔๙๙)ออกตามความในพระราชบัญญัติจดทะเบียนครอบครัวพุทธศักราช ๒๔๗๘[๑] อาศัยอำนาจตามความในมาตรา ๒๕แห่งพระราชบัญญัติจดทะเบียนครอบครัวพุทธศักราช ๒๔๗๘รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้ยกเลิกความในข้อ ๒ แห่งกฎกระทรวงมหาดไทย ออกตามความในพระราชบัญญัติจดทะเบียนครอบครัวพุทธศักราช ๒๔๗๘ ลงวันที่ ๓๐ กันยายน พ.ศ. ๒๔๗๘และให้ใช้ความต่อไปนี้แทนข้อ ๒ให้ผู้อำนวยการกองทะเบียน หรือหัวหน้ากองทะเบียน กรมมหาดไทยเป็นนายทะเบียนกลางให้นายอำเภอเป็นนายทะเบียนประจำสำนักทะเบียนอำเภอให้ปลัดอำเภอผู้เป็นหัวหน้าประจำกิ่งอำเภอเป็นนายทะเบียนประจำสำนักทะเบียนกิ่งอำเภอในกรณีที่นายทะเบียนไม่อาจไปจดทะเบียนนอกสำนักทะเบียนได้ให้ปลัดอำเภอเป็นนายทะเบียน และไปดำเนินการจดทะเบียนได้ให้ไว้ ณ วันที่ ๒๘ กันยายน พ.ศ. ๒๔๙๙จอมพล ป. พิบูลสงครามรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวงมหาดไทยฉบับเดิมได้กำหนดให้กรมการอำเภอเป็นนายทะเบียนประจำสำนักทะเบียนณ ที่ว่าการอำเภอและกิ่งอำเภอ และกำหนดให้ ตำแหน่งหัวหน้ากองทะเบียน กรมมหาดไทยเป็นนายทะเบียนกลาง บัดนี้ พระราชบัญญัติระเบียบบริหารราชการแผ่นดิน พ.ศ. ๒๔๙๕แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๓) พ.ศ. ๒๔๙๙ได้เปลี่ยนแปลงอำนาจและหน้าที่ของกรมการอำเภอ ให้เป็นอำนาจและหน้าที่ของนายอำเภอและตำแหน่งหัวหน้ากองทะเบียนกรมมหาดไทยได้เปลี่ยนแปลงเป็นตำแหน่งผู้อำนวยการกองทะเบียน จึงเป็นการสมควรที่จะต้องแก้กฎกระทรวงมหาดไทยออกตามความในพระราชบัญญัติจดทะเบียนครอบครัวพุทธศักราช ๒๔๗๘โดยกำหนดให้นายอำเภอหรือปลัดอำเภอผู้เป็นหัวหน้าประจำกิ่งอำเภอเป็นนายทะเบียนประจำสำนักทะเบียนณ ที่ว่าการอำเภอและกิ่งอำเภอ และกำหนดให้ผู้อำนวยการกองทะเบียน กรมมหาดไทยเป็นนายทะเบียนกลาง เพื่อให้สอดคล้องต้องกันพัชรี/ผู้จัดทำ๒๖ ตุลาคม ๒๕๕๓กวินทราดา/ตรวจ[๑] ราชกิจจานุเบกษา เล่ม ๗๓/ตอนที่ ๘๔/หน้า ๑๑๕๐/๑๖ ตุลาคม ๒๔๙๙
คำพิพากษาศาลฎีกาที่ 496/2464หลักกฎหมาย: คดีอาญาความผิดต่อส่วนตัว อัยการโจทย์ถอนฟ้อง ศาลไม่อนุญาต จำเลยไม่ได้อุทธรณ์ในข้อนี้ ศาลอุทธรณ์ข้าหลวงพิเศษพิพากษาว่าโจทย์ถอนได้ จึงพิพากษาให้โจทย์ถอนไป โจทย์ฎีกา ศาลฎีกาตัดสินว่า การที่ศาลไม่อนุญาตนั้นจำเลยก็ยินยอมแล้ว มิได้คัดค้าน ศาลอุทธรณ์ข้าหลวงพิเศษรื้อฟื้นข้อวิธีพิจารณาซึ่งคู่ความได้ยินยอมกันแล้วมาปฤกษาอีกดังนี้ไม่ชอบ จึงให้ย้อนสำนวนให้ศาลอุทธรณ์พิจารณาในข้อเท็จจริงต่อไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 496/2464คดีอาญาความผิดต่อส่วนตัว อัยการโจทย์ถอนฟ้อง ศาลไม่อนุญาต จำเลยไม่ได้อุทธรณ์ในข้อนี้ ศาลอุทธรณ์ข้าหลวงพิเศษพิพากษาว่าโจทย์ถอนได้ จึงพิพากษาให้โจทย์ถอนไป โจทย์ฎีกา ศาลฎีกาตัดสินว่า การที่ศาลไม่อนุญาตนั้นจำเลยก็ยินยอมแล้ว มิได้คัดค้าน ศาลอุทธรณ์ข้าหลวงพิเศษรื้อฟื้นข้อวิธีพิจารณาซึ่งคู่ความได้ยินยอมกันแล้วมาปฤกษาอีกดังนี้ไม่ชอบ จึงให้ย้อนสำนวนให้ศาลอุทธรณ์พิจารณาในข้อเท็จจริงต่อไป()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีอาญาความผิดต่อส่วนตัว อัยการโจทย์ถอนฟ้อง ศาลไม่อนุญาต จำเลยไม่ได้อุทธรณ์ในข้อนี้ ศาลอุทธรณ์ข้าหลวงพิเศษพิพากษาว่าโจทย์ถอนได้ จึงพิพากษาให้โจทย์ถอนไป โจทย์ฎีกา ศาลฎีกาตัดสินว่า การที่ศาลไม่อนุญาตนั้นจำเลยก็ยินยอมแล้ว มิได้คัดค้าน ศาลอุทธรณ์ข้าหลวงพิเศษรื้อฟื้นข้อวิธีพิจารณาซึ่งคู่ความได้ยินยอมกันแล้วมาปฤกษาอีกดังนี้ไม่ชอบ จึงให้ย้อนสำนวนให้ศาลอุทธรณ์พิจารณาในข้อเท็จจริงต่อไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 496/2464คดีอาญาความผิดต่อส่วนตัว อัยการโจทย์ถอนฟ้อง ศาลไม่อนุญาต จำเลยไม่ได้อุทธรณ์ในข้อนี้ ศาลอุทธรณ์ข้าหลวงพิเศษพิพากษาว่าโจทย์ถอนได้ จึงพิพากษาให้โจทย์ถอนไป โจทย์ฎีกา ศาลฎีกาตัดสินว่า การที่ศาลไม่อนุญาตนั้นจำเลยก็ยินยอมแล้ว มิได้คัดค้าน ศาลอุทธรณ์ข้าหลวงพิเศษรื้อฟื้นข้อวิธีพิจารณาซึ่งคู่ความได้ยินยอมกันแล้วมาปฤกษาอีกดังนี้ไม่ชอบ จึงให้ย้อนสำนวนให้ศาลอุทธรณ์พิจารณาในข้อเท็จจริงต่อไป()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 119512. คำพิพากษาศาลฎีกาที่ 495/2464 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 495/2464()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง(ฉบับที่ ๗)พ.ศ. ๒๕๕๔[๑] โดยที่เป็นการสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง พ.ศ. ๒๕๔๔ เพื่อให้สอดคล้องกับการปรับบัญชีเงินเดือนค่าจ้างและค่าตอบแทนรายเดือนของบุคลากรภาครัฐอื่นและอัตราค่าครองชีพที่เปลี่ยนแปลงไปอาศัยอำนาจตามความในมาตรา ๘๔ (๑๑)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบนี้ไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการข้าราชการฝ่ายศาลปกครอง ว่าด้วยพนักงานศาลปกครอง(ฉบับที่ ๗) พ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันที่๑ เมษายน พ.ศ. ๒๕๕๔ เป็นต้นไปข้อ ๓ ให้ยกเลิกบัญชีอัตราค่าจ้างพนักงานศาลปกครองท้ายระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง พ.ศ. ๒๕๔๔ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยพนักงานศาลปกครอง (ฉบับที่ ๖) พ.ศ. ๒๕๕๐ และให้ใช้บัญชีอัตราค่าจ้างพนักงานศาลปกครองท้ายระเบียบนี้แทนประกาศณ วันที่ ๖ พฤษภาคม พ.ศ. ๒๕๕๔หัสวุฒิวิฑิตวิริยกุลประธานศาลปกครองสูงสุดประธานกรรมการข้าราชการฝ่ายศาลปกครอง[เอกสารแนบท้าย]๑. บัญชีอัตราค่าจ้างพนักงานศาลปกครอง กลุ่มบริหารทั่วไป๒. บัญชีอัตราค่าจ้างพนักงานศาลปกครอง กลุ่มเทคนิคหรือวิชาชีพ๓. บัญชีอัตราค่าจ้างพนักงานศาลปกครอง กลุ่มชำนาญการ๔. บัญชีอัตราค่าจ้างพนักงานศาลปกครอง กลุ่มเชี่ยวชาญพิเศษ(ดูข้อมูลจากภาพกฎหมาย)ปริยานุช/ผู้จัดทำ๒ มิถุนายน๒๕๕๔ณัฐวดี/ตรวจ๒ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนที่ ๔๓ ก/หน้า ๒๑/๓๑ พฤษภาคม ๒๕๕๔
คำพิพากษาศาลฎีกาที่ 885/2537หลักกฎหมาย: การที่ศาลชั้นต้นมิได้มีคำสั่งให้เพิกถอนการโอนสิทธิการเช่าระหว่างจำเลยกับผู้คัดค้านแต่มีคำสั่งให้ผู้คัดค้านใช้เงินแทนด้วยเหตุที่โดยสภาพแล้วมิอาจให้จำเลยกลับคืนสู่ฐานะเป็นผู้เช่าดังเดิมได้นั้น เป็นการสั่งเพิกถอนการโอนแล้ว ขณะที่จำเลยโอนสิทธิการเช่าให้ผู้คัดค้าน สิทธิการเช่าตามสัญญาเช่าระหว่างจำเลยกับผู้ให้เช่ายังไม่ครบกำหนด ยังมีประโยชน์สามารถตีราคาเป็นทรัพย์สินของจำเลย เมื่อผู้คัดค้านรับโอนไปย่อมเป็นการรับโอนทรัพย์สินจากจำเลยและย่อมได้รับประโยชน์ตลอดเวลาแห่งสิทธิการเช่าดังกล่าวซึ่งคำนวณราคาเป็นเงินได้ การเพิกถอนการโอนจึงอาจบังคับได้โดยให้ผู้คัดค้านชดใช้เงินแทนตามราคาที่คำนวณได้นั้น ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 885/2537นางนวลมณี อัศวเลิศพลากรโจทก์เจ้าพนักงานพิทักษ์ทรัพย์ผู้ร้องนางรัศมี แซ่ตั้งผู้คัดค้านนางเพ็ญศรีหรืออรรถยา อัศวเลิศพลากรจำเลย ป.พ.พ. ม. 412, ม. 414 พ.ร.บ.ล้มละลาย พ.ศ.2483 ม. 114การที่ศาลชั้นต้นมิได้มีคำสั่งให้เพิกถอนการโอนสิทธิการเช่าระหว่างจำเลยกับผู้คัดค้านแต่มีคำสั่งให้ผู้คัดค้านใช้เงินแทนด้วยเหตุที่โดยสภาพแล้วมิอาจให้จำเลยกลับคืนสู่ฐานะเป็นผู้เช่าดังเดิมได้นั้น เป็นการสั่งเพิกถอนการโอนแล้ว ขณะที่จำเลยโอนสิทธิการเช่าให้ผู้คัดค้าน สิทธิการเช่าตามสัญญาเช่าระหว่างจำเลยกับผู้ให้เช่ายังไม่ครบกำหนด ยังมีประโยชน์สามารถตีราคาเป็นทรัพย์สินของจำเลย เมื่อผู้คัดค้านรับโอนไปย่อมเป็นการรับโอนทรัพย์สินจากจำเลยและย่อมได้รับประโยชน์ตลอดเวลาแห่งสิทธิการเช่าดังกล่าวซึ่งคำนวณราคาเป็นเงินได้ การเพิกถอนการโอนจึงอาจบังคับได้โดยให้ผู้คัดค้านชดใช้เงินแทนตามราคาที่คำนวณได้นั้น(วินัย วิมลเศรษฐ-สวิน อักขรายุธ-สะสม สิริเจริญสุข)ศาลแพ่ง - นายธวัชชัย จาตุรงคกุลศาลอุทธรณ์ - นายไพฑูรย์ แสงจันทร์เทศแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 885/2537นางนวลมณี อัศวเลิศพลากรโจทก์เจ้าพนักงานพิทักษ์ทรัพย์ผู้ร้องนางรัศมี แซ่ตั้งผู้คัดค้านนางเพ็ญศรีหรืออรรถยา อัศวเลิศพลากรจำเลย ป.พ.พ. ม. 412, ม. 414 พ.ร.บ.ล้มละลาย พ.ศ.2483 ม. 114การที่ศาลชั้นต้นมิได้มีคำสั่งให้เพิกถอนการโอนสิทธิการเช่าระหว่างจำเลยกับผู้คัดค้านแต่มีคำสั่งให้ผู้คัดค้านใช้เงินแทนด้วยเหตุที่โดยสภาพแล้วมิอาจให้จำเลยกลับคืนสู่ฐานะเป็นผู้เช่าดังเดิมได้นั้น เป็นการสั่งเพิกถอนการโอนแล้ว ขณะที่จำเลยโอนสิทธิการเช่าให้ผู้คัดค้าน สิทธิการเช่าตามสัญญาเช่าระหว่างจำเลยกับผู้ให้เช่ายังไม่ครบกำหนด ยังมีประโยชน์สามารถตีราคาเป็นทรัพย์สินของจำเลย เมื่อผู้คัดค้านรับโอนไปย่อมเป็นการรับโอนทรัพย์สินจากจำเลยและย่อมได้รับประโยชน์ตลอดเวลาแห่งสิทธิการเช่าดังกล่าวซึ่งคำนวณราคาเป็นเงินได้ การเพิกถอนการโอนจึงอาจบังคับได้โดยให้ผู้คัดค้านชดใช้เงินแทนตามราคาที่คำนวณได้นั้น(วินัย วิมลเศรษฐ-สวิน อักขรายุธ-สะสม สิริเจริญสุข)ศาลแพ่ง - นายธวัชชัย จาตุรงคกุลศาลอุทธรณ์ - นายไพฑูรย์ แสงจันทร์เทศแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการกํากับตลาดทุนที่ ทน. 54/2560เรื่อง ข้อผูกพันระหว่างผู้ถือหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยกับบริษัทจัดการกองทุนรวม(ฉบับที่ 2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 119(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ ข้อ 1 ให้ยกเลิกบทนิยามคําว่า "กองทุนรวม" ในข้อ 2 แห่งประกาศคณะกรรมการกํากับตลาดทุน ที่ ทน. 9/2559 เรื่อง ข้อผูกพันระหว่างผู้ถือหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยกับบริษัทจัดการกองทุนรวม ลงวันที่ 27 เมษายน พ.ศ. 2559 และให้ใช้ความต่อไปนี้แทน""กองทุนรวม" หมายความว่า กองทุนรวมโครงสร้างพื้นฐานเพื่ออนาคตประเทศไทยที่จัดตั้งขึ้นตามมติคณะรัฐมนตรีเมื่อวันที่ 15 ธันวาคม พ.ศ. 2558 และวันที่ 12 กรกฎาคม พ.ศ. 2559"ข้อ 2 ให้เพิ่มความต่อไปนี้เป็นข้อ 2/1 แห่งประกาศคณะกรรมการกํากับตลาดทุนที่ ทน. 9/2559 เรื่อง ข้อผูกพันระหว่างผู้ถือหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยกับบริษัทจัดการกองทุนรวม ลงวันที่ 27 เมษายน พ.ศ. 2559 "ข้อ 2/1 ข้อผูกพันต้องเป็นไปตามหลักเกณฑ์ดังต่อไปนี้(1) ในกรณีที่กองทุนรวมมีผู้ถือหน่วยลงทุนทั้งหมดเป็นกระทรวงการคลัง ข้อผูกพันให้เป็นไปตามข้อ 3 ถึงข้อ 11(2) ในกรณีอื่นนอกจากกรณีตาม (1) ข้อผูกพันให้เป็นไปตามประกาศคณะกรรมการกํากับตลาดทุนว่าด้วยข้อผูกพันระหว่างผู้ถือหน่วยลงทุนของกองทุนรวมโครงสร้างพื้นฐานกับบริษัทจัดการกองทุนรวม โดยอนุโลม" ข้อ 3 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2560 เป็นต้นไป ประกาศ ณ วันที่ 31 ตุลาคม พ.ศ. 2560 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
ระเบียบกระทรวงมหาดไทยระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น(ฉบับที่ ๕)พ.ศ. ๒๕๔๑ โดยที่เป็นการสมควรแก้ไขเพิ่มเติมระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่นให้องค์การบริหารส่วนจังหวัดมีความคล่องตัวในการบริหารงานการพัสดุอย่างมีประสิทธิภาพยิ่งขึ้นอาศัยอำนาจตามความในมาตรา๖ และมาตรา ๗๖ แห่งพระราชบัญญัติองค์การบริหารส่วนจังหวัด พ.ศ. ๒๕๔๐ มาตรา ๖๙และมาตรา ๗๗ แห่งพระราชบัญญัติเทศบาล พ.ศ. ๒๔๙๖ มาตรา ๓๒แห่งพระราชบัญญัติสุขาภิบาล พ.ศ. ๒๔๙๕ และมาตรา ๖ และมาตรา ๙๕ แห่งพระราชบัญญัติระเบียบบริหารราชการเมืองพัทยาพ.ศ. ๒๕๒๑ รัฐมนตรีว่าการกระทรวงมหาดไทย จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น (ฉบับที่ ๕) พ.ศ. ๒๕๔๑ข้อ๒[๑] ระเบียบนี้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ให้ยกเลิกความในข้อ ๕๘แห่งระเบียบกระทรวงมหาดไทย ว่าด้วยการพัสดุของหน่วยการบริหารราชการส่วนท้องถิ่นพ.ศ. ๒๕๓๕ ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น (ฉบับที่ ๓) พ.ศ. ๒๕๔๑และให้ใช้ข้อความต่อไปนี้แทนข้อ ๕๘ นอกจากวิธีพิเศษตามข้อ๕๙ และวิธีกรณีพิเศษตามข้อ ๖๐ การสั่งซื้อหรือสั่งจ้างครั้งหนึ่ง จากเงินอุดหนุนเงินกู้ภายในประเทศ หรือเงินช่วยเหลือ หรือเงินกู้ทั้งหมดหรือบางส่วนให้เป็นอำนาจของผู้ดำรงตำแหน่งและภายในวงเงิน ดังต่อไปนี้ก.องค์การบริหารส่วนจังหวัด(๑)นายกองค์การบริหารส่วนจังหวัด ไม่เกิน ๑๐๐,๐๐๐,๐๐๐ บาท(๒)ผู้ว่าราชการจังหวัด เกิน ๑๐๐,๐๐๐,๐๐๐ บาทข.เมืองพัทยา(๑)ปลัดเมืองพัทยา ไม่เกิน ๑๐๐,๐๐๐,๐๐๐ บาท(๒)ผู้ว่าราชการจังหวัด เกิน ๑๐๐,๐๐๐,๐๐๐ บาทค.เทศบาล(๑)นายกเทศมนตรี ไม่เกิน ๑๐๐,๐๐๐,๐๐๐ บาท(๒)คณะเทศมนตรี เกิน ๑๐๐,๐๐๐,๐๐๐ บาท แต่ไม่เกิน ๓๐๐,๐๐๐,๐๐๐ บาท(๓)ผู้ว่าราชการจังหวัด เกิน ๓๐๐,๐๐๐,๐๐๐ บาทง.สุขาภิบาล(๑)ประธานกรรมการสุขาภิบาล ไม่เกิน ๑๕,๐๐๐,๐๐๐ บาท(๒)คณะกรรมการสุขาภิบาล เกิน ๑๕,๐๐๐,๐๐๐ บาท แต่ไม่เกิน ๓๐,๐๐๐,๐๐๐ บาท(๓)นายอำเภอ เกิน ๓๐,๐๐๐,๐๐๐ บาท แต่ไม่เกิน ๖๐,๐๐๐,๐๐๐ บาท(๔)ผู้ว่าราชการจังหวัด เกิน ๖๐,๐๐๐,๐๐๐ บาทข้อ๔การพัสดุใดที่อยู่ในระหว่างดำเนินการและยังไม่แล้วเสร็จในวันที่ระเบียบนี้ใช้บังคับหรือมีระเบียบ ข้อบังคับ คำสั่งหลักเกณฑ์หรือมติที่สั่งการไว้แล้วและไม่ขัดหรือแย้งกับระเบียบนี้ให้ดำเนินการต่อไปจนกว่าจะแล้วเสร็จประกาศ ณ วันที่ ๒๔สิงหาคม พ.ศ. ๒๕๔๑ชำนิ ศักดิเศรษฐ์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยดลธี/พิมพ์๑๙ กุมภาพันธ์ ๒๕๕๑อุษมล/ปรับปรุง๖ พฤศจิกายน ๒๕๕๗[๑] ราชกิจจานุเบกษาเล่ม ๑๑๕/ตอนพิเศษ ๗๖ ง/หน้า ๒๒/๓๑ สิงหาคม ๒๕๔๑
ประกาศธนาคารแห่งประเทศไทยที่ สกง. 42/2562เรื่อง กําหนดอัตราดอกเบี้ยในการคํานวณราคาพันธบัตรธนาคารแห่งประเทศไทยประเภทอัตราดอกเบี้ยลอยตัว รุ่นที่ 1/FRB 3 ปี/2562------------------------------------อื่นๆ - 1. เหตุผลในการออกประกาศ เพื่อกําหนดอัตราดอกเบี้ยในการคํานวณราคา สําหรับพันธบัตรธนาคารแห่งประเทศไทยประเภทอัตราดอกเบี้ยลอยตัว รุ่นที่ 1/FRB 3 ปี/2562 ที่จะประมูลในวันที่ 7 มิถุนายน 2562อื่นๆ - 2. อํานาจตามกฎหมาย เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทย อื่นๆ - 3. เนื้อหา ตามกําหนดการออกพันธบัตรธนาคารแห่งประเทศไทย ประจําเดือนมิถุนายน พ.ศ. 2562 ที่จะเปิดประมูลพันธบัตรประเภทอัตราดอกเบี้ยลอยตัว รุ่นที่ 1/FRB 3 ปี/2562 ในวันที่ 7 มิถุนายน 2562 โดยธนาคารแห่งประเทศไทยจะประกาศอัตราดอกเบี้ยเพื่อใช้ในการคํานวณราคาพันธบัตรดังกล่าวในวันที่ 5 มิถุนายน นั้น ธนาคารแห่งประเทศไทยได้กําหนดอัตราดอกเบี้ยในการคํานวณราคาพันธบัตรดังกล่าวเพื่อใช้สําหรับช่วงวันชําระเงินถึงวันจ่ายดอกเบี้ยถัดไป (I1) เท่ากับร้อยละ 1.85083 ต่อปี และอัตราดอกเบี้ยอ้างอิง (I2) เท่ากับร้อยละ 1.87621 ต่อปีอื่นๆ - 4. วันเริ่มต้นบังคับใช้ตั้งแต่วันที่ 5 มิถุนายน 2562ผู้มีอํานาจลงนาม - ประกาศ ณ วันที่ 5 มิถุนายน 2562 (นางสาววชิรา อารมย์ดี)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทย
พระราชกำหนดแก้ไขเพิ่มเติมพระราชบัญญัติคณะสงฆ์ พ.ศ. 2505 พ.ศ. 2547พระราชกำหนด แก้ไขเพิ่มเติมพระราชบัญญัติคณะสงฆ์ พ.ศ. ๒๕๐๕ พ.ศ. ๒๕๔๗ภูมิพลอดุลยเดช ป.ร. ให้ไว้ ณ วันที่ ๑๗ กรกฎาคม พ.ศ. ๒๕๔๗ เป็นปีที่ ๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยคณะสงฆ์ อาศัยอำนาจตามความในมาตรา ๒๑๘ ของรัฐธรรมนูญแห่งราชอาณาจักรไทย จึงทรงพระกรุณาโปรดเกล้าฯ ให้ตราพระราชกำหนดขึ้นไว้ ดังต่อไปนี้มาตรา 1 มาตรา ๑ พระราชกำหนดนี้เรียกว่า "พระราชกำหนดแก้ไขเพิ่มเติมพระราชบัญญัติคณะสงฆ์ พ.ศ. ๒๕๐๕ พ.ศ. ๒๕๔๗"มาตรา 2 มาตรา ๒ พระราชกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในวรรคห้าของมาตรา ๑๐ แห่งพระราชบัญญัติคณะสงฆ์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติคณะสงฆ์ (ฉบับที่ ๒) พ.ศ. ๒๕๓๕ และให้ใช้ความต่อไปนี้แทน "ในการแต่งตั้งผู้ปฏิบัติหน้าที่สมเด็จพระสังฆราชตามมาตรานี้ ถ้าสมเด็จพระสังฆราชทรงเห็นเป็นการสมควรสำหรับกรณีที่มีเหตุตามวรรคสามมาตรา 3 หรือกรรมการมหาเถรสมาคมที่เหลืออยู่เห็นเป็นการสมควรสำหรับกรณีที่มีเหตุตามวรรคหนึ่ง วรรคสอง หรือวรรคสี่ อาจพิจารณาเลือกสมเด็จพระราชาคณะหลายรูปที่สามารถปฏิบัติหน้าที่ได้ เพื่อให้เป็นคณะผู้ปฏิบัติหน้าที่สมเด็จพระสังฆราชแทนผู้ปฏิบัติหน้าที่ตามวรรคหนึ่ง หรือแทนการดำเนินการตามวรรคสอง วรรคสาม หรือวรรคสี่มาตรา 3 แล้วแต่กรณีได้ และจะให้มีผู้ช่วยหรือที่ปรึกษาในการปฏิบัติหน้าที่ดังกล่าวด้วยก็ได้ วิธีดำเนินการของคณะผู้ปฏิบัติหน้าที่สมเด็จพระสังฆราชให้เป็นไปตามที่คณะผู้ปฏิบัติหน้าที่สมเด็จพระสังฆราชกำหนด เมื่อมีการแต่งตั้งหรือเลือกผู้ปฏิบัติหน้าที่หรือคณะผู้ปฏิบัติหน้าที่สมเด็จพระสังฆราชตามมาตรานี้แล้วมาตรา 3 ให้นายกรัฐมนตรีนำความกราบบังคมทูลทราบฝ่าละอองธุลีพระบาท"ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรีหมายเหตุ :- เหตุผลในการประกาศใช้พระราชกำหนดฉบับนี้ คือ เนื่องจากการแต่งตั้งผู้ปฏิบัติหน้าที่สมเด็จพระสังฆราชในกรณีไม่มีสมเด็จพระสังฆราช หรือสมเด็จพระสังฆราชไม่ประทับอยู่ในราชอาณาจักร หรือไม่อาจทรงปฏิบัติหน้าที่ได้ ตามกฎหมายว่าด้วยคณะสงฆ์ได้กำหนดให้แต่งตั้ง หรือเลือกสมเด็จพระราชาคณะเพียงรูปเดียวซึ่งปรากฏเป็นเหตุขัดข้องจนเกิดความไม่สงบเรียบร้อยในการปกครองคณะสงฆ์และวงการพุทธศาสนิกชนและอาจถึงขั้นนำไปสู่ความไม่ปลอดภัยสาธารณะ ซึ่งอาจจะเกิดขึ้นได้จากความแตกแยกไม่เป็นอันหนึ่งอันเดียวกันในหมู่คณะสงฆ์ จึงสมควรกำหนดให้มีผู้ปฏิบัติหน้าที่สมเด็จพระสังฆราชในรูปองค์คณะซึ่งแต่งตั้งจากสมเด็จพระราชาคณะหลายรูปเพื่อใช้อำนาจร่วมกันในการบัญชาคณะสงฆ์ เพื่อความสงบเรียบร้อยยิ่งขึ้นและสร้างสมานฉันท์เพิ่มขึ้นอีกวิธีการหนึ่ง และโดยที่ขณะนี้สมเด็จพระสังฆราชมีพระชนมายุสูง อีกทั้งอยู่ระหว่างประทับเพื่อรักษาพระสุขภาพคณะแพทย์เห็นว่าควรประทับรักษาพระองค์และอยู่ในความดูแลของคณะแพทย์จำเป็นต้องมีผู้ปฏิบัติหน้าที่หรือคณะผู้ปฏิบัติหน้าที่สมเด็จพระสังฆราชโดยเร่งด่วน จึงสมควรแก้ไขเหตุขัดข้องเพื่อให้มีความสงบเรียบร้อยในประเทศขึ้นโดยเร็ว นับเป็นกรณีฉุกเฉินที่มีความจำเป็นรีบด่วนอันมิอาจจะหลีกเลี่ยงได้จึงจำเป็นต้องตราพระราชกำหนดนี้
ประกาศคณะรักษาความสงบแห่งชาติประกาศคณะรักษาความสงบแห่งชาติฉบับที่๑๑๗/๒๕๕๗เรื่องการจัดตั้งศูนย์บริการจดทะเบียนแรงงานต่างด้าวแบบเบ็ดเสร็จ (One Stop Service) เพิ่มเติม[๑] โดยที่ข้อ ๔ ของประกาศคณะรักษาความสงบแห่งชาติ ฉบับที่ ๗๐/๒๕๕๗เรื่อง มาตรการชั่วคราวในการแก้ไขปัญหาแรงงานต่างด้าวและการค้ามนุษย์ ลงวันที่ ๒๕มิถุนายน พุทธศักราช ๒๕๕๗ กำหนดให้จัดตั้งศูนย์บริการจดทะเบียนแรงงานต่างด้าวแบบเบ็ดเสร็จในทุกจังหวัดโดยการจัดตั้งในจังหวัดอื่นใดและเริ่มทำการเมื่อใดให้เป็นไปตามที่ประกาศคณะรักษาความสงบแห่งชาติประกาศกำหนดคณะรักษาความสงบแห่งชาติจึงมีประกาศดังต่อไปนี้ข้อ ๑ ให้จัดตั้งศูนย์บริการจดทะเบียนแรงงานต่างด้าวแบบเบ็ดเสร็จ(One Stop Service) ตามข้อ ๔ของประกาศคณะรักษาความสงบแห่งชาติ ฉบับที่ ๗๐/๒๕๕๗ เรื่องมาตรการชั่วคราวในการแก้ไขปัญหาแรงงานต่างด้าวและการค้ามนุษย์ ลงวันที่ ๒๕มิถุนายน พุทธศักราช ๒๕๕๗ เพิ่มเติมใน ๕๓ จังหวัด ได้แก่ จังหวัดกาญจนบุรีกาฬสินธุ์ กำแพงเพชร ขอนแก่น ชัยนาท ชัยภูมิ เชียงราย เชียงใหม่ ตาก นครนายกนครปฐม นครพนม นครราชสีมา นครสวรรค์ นนทบุรี น่าน บึงกาฬ บุรีรัมย์ ปทุมธานีปราจีนบุรี พะเยา พัทลุง พิจิตร พิษณุโลก เพชรบูรณ์ แพร่ มหาสารคาม มุกดาหาร แม่ฮ่องสอน ยโสธร ยะลา ร้อยเอ็ด ราชบุรี ลพบุรี ลำปาง ลำพูน เลย ศรีสะเกษ สกลนคร สระแก้วสระบุรี สิงห์บุรี สุโขทัย สุพรรณบุรี สุรินทร์ หนองคาย หนองบัวลำภู อ่างทองอำนาจเจริญ อุดรธานี อุทัยธานี อุตรดิตถ์ และอุบลราชธานี ทั้งนี้ ให้เริ่มทำการตั้งแต่วันที่ ๒๘กรกฎาคม ๒๕๕๗ ถึงวันที่ ๓๑ มีนาคม ๒๕๕๘ข้อ ๒ ให้ศูนย์บริการจดทะเบียนแรงงานต่างด้าวแบบเบ็ดเสร็จ(One Stop Service) ซึ่งจัดตั้งขึ้นตามประกาศคณะรักษาความสงบแห่งชาติดังต่อไปนี้ เปิดดำเนินการถึงวันที่ ๓๑ มีนาคม ๒๕๕๘ เว้นแต่คณะกรรมการนโยบายจัดการปัญหาแรงงานต่างด้าวและการค้ามนุษย์จะมีคำสั่งเป็นอย่างอื่น(๑) ประกาศคณะรักษาความสงบแห่งชาติ ฉบับที่ ๗๐/๒๕๕๗ เรื่องมาตรการชั่วคราวในการแก้ไขปัญหาแรงงานต่างด้าวและการค้ามนุษย์ ลงวันที่ ๒๕มิถุนายน พุทธศักราช ๒๕๕๗(๒) ประกาศคณะรักษาความสงบแห่งชาติ ฉบับที่ ๗๗/๒๕๕๗ เรื่องการจัดตั้งศูนย์บริการจดทะเบียนแรงงานต่างด้าวแบบเบ็ดเสร็จ (One Stop Service) เพิ่มเติมและมาตรการจัดระเบียบแรงงานต่างด้าวที่ทำงานเรือประมงในจังหวัดที่มีพื้นที่ติดทะเลลงวันที่ ๓ กรกฎาคม พุทธศักราช ๒๕๕๗(๓) ประกาศคณะรักษาความสงบแห่งชาติ ฉบับที่ ๙๐/๒๕๕๗ เรื่องการจัดตั้งศูนย์บริการจดทะเบียนแรงงานต่างด้าวแบบเบ็ดเสร็จ (One Stop Service) เพิ่มเติมลงวันที่ ๑๑ กรกฎาคม พุทธศักราช ๒๕๕๗ และ(๔) ประกาศคณะรักษาความสงบแห่งชาติ ฉบับที่ ๙๔/๒๕๕๗ เรื่องการจัดตั้งศูนย์บริการจดทะเบียนแรงงานต่างด้าวแบบเบ็ดเสร็จ (One Stop Service) เพิ่มเติมลงวันที่ ๑๗ กรกฎาคม พุทธศักราช ๒๕๕๗ทั้งนี้ ตั้งแต่บัดนี้เป็นต้นไปประกาศณ วันที่ ๒๑ กรกฎาคม พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๑๘ สิงหาคม๒๕๕๗วันทิตา/ผู้ตรวจ๑๘ สิงหาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๕๑ ง/หน้า ๑/๘ สิงหาคม ๒๕๕๗